פ.ק. סלובאצקו 1

פ.ק. סלובאצקו 1 (בצ'כית: 1. FC Slovácko) הוא מועדון כדורגל מהעיר אוהרסקה הרדישטה, צ'כיה. המועדון הוקם בשנת 1927 בשם ס.ק. סטארה מסטו (בצ'כית: SK Staré Město) וב-1 ביולי 2000 התמזג עם המועדון פ.ק. סלובאצקה סלביה אוהרסקה הרדישטה (בצ'כית: FC Slovácká Slavia Uherské Hradiště) ונקרא בשם פ.ק. סינוט 1. (בצ'כית : 1. FC Synot) עד שבשנת 2004 שונה שם המועדון לשמו הנוכחי. המועדון משחק בליגת העל הצ'כית. ולו זכייה אחת בגביע הצ'כי. המועדון מארח את משחקיו באצטדיון מסטצקי פוטבאלובי המכיל 8,121 מקומות.

 היסטוריה 
המועדון, שהוקם ב-1927 בשם ס.ק. סטארה מסטו, שיחק ברמות הנמוכות של הכדורגל הצ'כוסלובקי ואחר כך הצ'כי. במשך כמה עשורים עד שזכה באליפות של מחוז מוראביה-שלזיה בעונת 1996/1997 ועלה לליגה הצ'כית השנייה בכדורגל לקראת עונת 1997/1998 בליגה השנייה שיחק המועדון במשך 3 עונות כשאת עונת 1999/2000 הוא סיים עם זכייה באליפות הליגה השנייה מה שזיכה אותו בהעפלה לליגה הבכירה. בעקבות העלייה לליגה הבכירה התמזג המועדון עם המועדון פ.ק. סלובאצקה סלביה אוהרסקה הרדישטה, ושינה את שמו לפ.ק. סינוט 1.

בשלוש העונות הראשונות בליגה הבכירה סיים המועדון בחלק התחתון של הטבלה, אך בעונתו הרביעית עונת 2003/2004 חל שיפור ניכר בביצועיו של המועדון והוא סיים את העונה במקום ה-5. בקיץ 2004 המועדון שינה את שמו באופן רשמי לשמו הנוכחי פ.ק. סולבאצקו 1. בעונה לאחר מכן עונת 2004/2005 שוב סיים המועדון בתחתית הטבלה, אך הצליח להעפיל לראשונה לגמר הגביע הצ'כי שם הפסיד 1–2 לבאניק אוסטרבה. בסך הכל שיחק המועדון 7 עונות בליגה הבכירה עד שאת עונת 2006/2007 סיים במקום האחרון בליגה וירד לליגת המשנה. המועדון שיחק שנתיים בליגה השנייה, כשבסיום עונת 2008/2009 עלה לליגה הבכירה אף על פי שסיים במקום העשירי, לאחר שהמועדון פ.ק. צ'אסלב שסיים במקום השני באותה עונה, מכר לסלובאצקו את הרישיון שלו לליגה הבכירה. באותה עונה, המועדון הגיע לגמר הגביע הצ'כי בפעם השנייה בתולדותיו, אך גם הפעם לא זכה בגביע לאחר שהפסיד לפ.ק. טפליצה. החל מעונת 2009/2010 שיחק המועדון בליגה הבכירה וסיים במרכז או בתחתית הטבלה כשהשיא היה המקום ה-6 בעונת 2013/2014, כך במשך 11 עונות. בעונת 2020/2021 חל שיפור ביכולתו של המועדון כשהצליח לסיים במקום ה-4 בליגה, שזיכה אותו בכרטיס לשלב המוקדמות השני בקונפרנס ליג בעונת 2021/2022, שם הפסיד בפנדלים ללוקמוטיב פלובדיב מבולגריה לאחר שכל קבוצה ניצחה בתוצאה 1–0 בביתה. מגמת השיפור נמשכה גם בעונת 2021/2022 כשהמועדון סיים פעם נוספת במקום הרביעי בליגה, אך בנוסף זכה בגביע המקומי לראשונה בתולדותיו לאחר שניצח בגמר את ספרטה פראג בתוצאה 3–1, והעפיל לשלב המוקדמות בליגה האירופית, בעונת 2022/2023. בשלב המוקדמות פגשה סלובאצקו את פנרבחצ'ה מטורקיה הפסידה לה בתוצאה 0–3 בחוץ וסיימה איתה בתיקו 1–1 בבית בגומלין שלא הספיק לה להעפלה לשלב הפלייאוף בליגה האירופית, והיא נשרה לשלב הפלייאוף בקונפרנס ליג. שם ניצחה פעמיים את א.י.ק. סולנה משוודיה והעפילה לשלב הבתים, בו סיימה במקום האחרון בבית.

שחקנים
סגל נוכחי
 נכון ב-13 באוקטובר 2025













 (בהשאלה מנירגאזה ספרטקוס)

 תארים 
הגביע צ'כי
 זכייה: 2021/2022
 סגנות: 2004/2005, 2008/2009

ליגה צ'כית שנייה
 אלופה: 1999/2000

 תוצאות במסגרת האירופית 
 תוצאות 
בכל התוצאות (בית וחוץ) מספר השערים של סלובאצקו מוצג ראשון.
עונה תחרות סיבוב מועדון בית חוץ תוצאה 2002 גביע האינטרטוטו סיבוב המוקדמות הראשון  טירספול 4–0 0–0 4–0 סיבוב המוקדמות השני  הלסינגבורג 4–0 0–2 4–2 סיבוב המוקדמות השלישי  סושו 0–3 0–0 0–3 2021/2022 הקונפרנס ליג סיבוב המוקדמות השני  לוקומוטיב פלובדיב 1–0 0–1 1–1 (2–3 בפנדלים) 2022/2023 הליגה האירופית סיבוב המוקדמות  פנרבחצ'ה 1–1 0–3 1–4 הקונפרנס ליג פלייאוף  א.י.ק סולנה3–01–04–0שלב הבתים פרטיזן בלגרד3–31–14/4 ניס0–12–1 פ.צ. קלן0–12–4

 סיכום 
מעודכן ל-4 בנובמבר 2022
תחרותמשחקיםניצחונותתיקוהפסדיםזכותחובההפרשגביע האינטרטוטו6222853+הליגה האירופית2011143–הקונפרנס ליג1042413121+סך הכל1865722211+

 קישורים חיצוניים 



 הערות שוליים 

קטגוריה:קבוצות כדורגל שהוקמו ב-1927
קטגוריה:קבוצות כדורגל צ'כיות